ขสมก. จัดรถ Shuttle Bus ให้บริการฟรี 2 เส้นทาง อำนวยความสะดวกประชาชน แทนเรือข้ามฟาก
ขสมก. จัดรถ Shuttle Bus ให้บริการฟรี 2 เส้นทาง อำนวยความสะดวกประชาชน แทนเรือข้ามฟาก  นายสุระชัย  เอี่ยมวชิรสกุล ผู้อำนวยการองค์การขนส่งมวลชนกรุงเทพ หรือ ขสมก. เปิดเผยว่า ในวันนี้ 29 สิงหาคม 2562 จะมีการฝึกซ้อมย่อยขบวนพยุหยาตราทางชลมารค ในพระราชพิธีเสด็จพระราชดำเนินเลียบพระนคร โดยขบวนพยุหยาตราทางชลมารคเนื่องในพระราชพิธีบรมราชาภิเษก พุทธศักราช 2562 ครั้งที่ 2 ณ อู่ทหารเรือธนบุรี กรมอู่ทหารเรือ และมีการปิดการจราจรทางบกและทางน้ำ ขสมก. จึงจัดเดินรถโดยสาร Shuttle Bus ให้บริการฟรี จำนวน 2 เส้นทาง เพื่ออำนวยความสะดวกให้กับประชาชนแทนเรือข้ามฟาก ระหว่างฝั่งธนบุรีกับฝั่งพระนคร เที่ยวแรกตั้งแต่เวลา 06.30 น. และเที่ยวสุดท้ายเวลา19.30 น. ระยะเวลาการปล่อยรถออกทุกๆ 15 นาที  เส้นทางที่ 1 ท่าเรือพระปิ่นเกล้าฝั่งธนบุรี (จอดหน้าตึกกายภาพบำบัด ม.มหิดล) – ท่าเรือพระปิ่นเกล้าฝั่งพระนคร ใต้สะพานพระปิ่นเกล้า จัดรถให้บริการ จำนวน 4 คัน เส้นทางที่ 2 ท่าเรือรถไฟ,ท่าเรือพรานนก,ท่าวังหลัง (จุดจอดรถประตู 8 โรงพยาบาลศิริราช) - ท่าช้าง โดยผ่านท่าพระจันทร์ , ท่ามหาราช จัดรถให้บริการ จำนวน 4 คัน